स्वर्णरेखा नदी का जल्द करें जीर्णोद्धार
हटिया | अखिलझारखंड सामाजिक सांस्कृतिक मंच हटिया ने स्वर्णरेखा नदी के जल्द जीर्णोद्धार की गुहार लगाई है। इसके लिए मंच के महासचिव उमेश प्रसाद के नेतृत्व में एक प्रतिनिधिमंडल बुधवार को नगर विकास के प्रधान सचिव अरुण कुमार सिंह से मिला। और उन्हें स्थिति से अवगत कराया। मंच ने सचिव से एक समय सीमा निर्धारित कर नदी के जीर्णोद्धार करने का काम यथाशीघ्र शुरू करने का आग्रह किया। प्रतिनिधिमंडल में संदीप गुप्ता, महावीर महतो, अनिल साहू मनोज रजक आदि थे।
अप्सरासेल्फ ऑर्गेनाइजेशन ने बांटे कंबल
कांके|एनजीओअप्सरासेल्फ ऑर्गेनाइजेशन नेे बुधवार को कोनकी गांव में जरूरतमंदों के बीच कंबल बांटे। संतोष श्रमिक उच्च विद्यालय परिसर में 50 से अधिक गरीब और दिव्यांगों के बीच कंबल वितरित किए गए। वितरण संस्था की सचिव निकहत परवीन, अध्यक्ष नुसरत परवीन, फरहत परवीन, डाॅ. फारुख रजा, नैयर आजम पंसस शबिबुल रहमान ने किया गया।
विधायकने किया सड़क का शिलान्यास
रातू| विधायकनवीन जायसवाल ने बुधवार को आरईओ से बनने वाली सड़क का शिलान्यास किया। यह सड़क एनएच-75 स्थित मखमंदरो बाजारटांड़ से बेलांगी होती हुई पतरा टोली तक जाएगी। इसकी लंबाई 3.1 किमी है। इस पर दो करोड़ रुपए से अधिक खर्च होंगे। मौके पर जिप सदस्य आलोक उरांव आदि उपस्थित थे।
निरंकारीमिशन का सत्संग आयोजित
पिस्कानगड़ी | संतनिरंकारी मिशन ने बुधवार को कोलांबी मोड़ स्थित फुटबॉल मैदान में विशेष सत्संग का आयोजन किया। इसमें मिशन के अनुयायी बाबा नगीना सिंह ने कहा कि संसार के कण-कण में परमात्मा बसे हैं, उन्हें जानने और समझने के लिए सत्य के मार्ग पर चलना जरूरी हैै। मौके पर रांची जोन के प्रमुख अनिल कुमार सूद, प्रभात रंजन, रामकिशुन गोप, विजय, विशाल, रंजन, पूनम, रवि कुमार सहित सैकड़ों भक्त उपस्थित थे।
गोपालकेसरी ने किया कंबल वितरण
पिस्कानगड़ी | नगड़ीकेसरवानी समाज के पूर्व अध्यक्ष सह समाजसेवी गोपाल केसरी ने बुधवार को कई गरीब असहाय लोगों के बीच कंबल वितरण किया। मौके पर उन्होंने समाज के समृद्ध लोगों से अपील की कि वे जरूरतमंदों की मदद करने के लिए आगे आएं। ज्ञात हो कि केशरी तीन साल से चलने-फिरने में असमर्थ हैं। इसके बाद भी समाजसेवा में जुटे हुए हैं। मौके पर नगड़ी पंचायत समिति सदस्य जकिरुल्ला अंसारी, मोहम्मद अंसारी आदि उपस्थित थे।
आगलगने से पुआल जलकर राख
पिस्कानगड़ी | पनछिनगाके निकट बुधवार की सुबह लगभग आठ बजे पुनई उरांव के घर के पास रखे पुआल में आग लग गई। इससे पूरा पुआल जलकर राख हो गया। स्थानीय लोगों की मदद से दो घंटे लगे आग बुझाने में।
झाकिममहासंघ ने बांटे एक सौ कंबल
चान्हो| झारखंडकिसान मजदूर महासंघ ने बुधवार को बरहे गांव में एक सौजरूरतमंद लोगों को कंबल दिए। मौके पर महासभा के जिला उपाध्यक्ष सह लुंडरी के पूर्व मुखिया शिव उरांव ने कहा कि सरकार की बहुत सारी योजनाएं आमलोगों तक नहीं पहुंच पाती है। उन्होंने बताया कि जिन लोगों को आज कंबल नहीं मिला है, उन्हें भी जल्द ही कंबल दिया जाएगा। मौके पर ईश्वर उरांव, सोमरा पाहन, राहुल कुमा,नवल किशोर लाल, सत्तार अंसारी, अयूब अंसारी आदि उपस्थित थे।
पिकअपवैन दुर्घटना में चालक घायल
चान्हो| खलारी-बीजूपाड़ामार्ग पर सीटी मोड़ के पास सब्जी लदी पिकअप वैन दुर्घटनाग्रस्त हो गई। इससे वैन का चालक फिरोज राइन घायल हो गया। वह चैनपुर गुमला का रहने वाला है।
संदेहास्पदस्थिति में हुई मौत, जांच शुरू
चान्हो|चोरेया कोलपारा निवासी शिवधर भगत (45 वर्ष) की मृत्यु मंगलवार की रात को अचानक हो गई। ग्रामीणों को उसकी मृत्यु की जानकारी बुधवार सुबह को मिली। ग्रामीण उसकी मौत को स्वाभाविक मौत नहीं मान रहे हैं। चान्हो पुलिस ने उसके शव को पोस्टमार्टम के लिए रिम्स भेज दिया है।
सुनीलशाही का शहादत दिवस दो को
चान्हो| हुरहुरीगांव में दो जनवरी को शहीद हुए सुनील शाही का शहादत दिवस मनाया जाएगा। कार्यक्रम में पूर्व मंत्री बंधु तिर्की पूर्व मुख्यमंत्री बाबूलाल मरांडी उपस्थित रहेंगे। यह जानकारी आयोजन समिति के अध्यक्ष सुजीत शाही ने दी। उन्होंने बताया कि कार्यक्रम की तैयारियों को लेकर गांव में एक बैठक हुई, जिसमें शहादत दिवस के सफल संचालन के लिए एक कमेटी भी बनाई गई। जानकारी के अनुसार सुजीत साही को अध्यक्ष, अजीत विश्वास को उपाध्यक्ष,सुबोध कुमार साही को सचिव, सिद्धेश्वर सिंह को कोषाध्यक्ष तारकेश्वर सिहं अशोक साही को संरक्षक चुना गया। मौके पर बिरसा उरांव, रवि मुंडा, सूरज सिंह, बिनोद उरांव, सुरेश गोप सहित अन्य उपस्थित थे।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva